Publication: Magyar Közlöny
Issue: MK-2000-101 (Year: 2000, Number: 101)
Era: 1990-2004
Section: A Társaságban az 1995. évi XXXIX. törvény 11. §-a
Paragraph Index: 421

270. §-ának (1) bekezdése szerint a részvényesi jogok gyakorlóját illetik meg. Az igazgatóság jogait a részvényesi jogokat gyakorló miniszter nem vonhatja el. A Társaság igazgatósága által elfogadott éves üzleti tervet a részvényesi jogok gyakorlója hagyja jóvá. A részvényesi jogokat gyakorló miniszter a Társasággal kapcsolatos jogköreit személyesen köteles gyakorolni, azt másra nem ruházhatja át. Döntéseit írásban köteles meghozni, és arról a Társaság igazgatóságát haladéktalanul értesíteni kell. 3.3. Igazgatóság A) Az igazgatóság a Gt. 240. §-a szerint a Társaság ügyvezető szerve. Képviseli a Társaságot harmadik személyekkel szemben, illetve bíróságok és más hatóságok előtt, megállapítja a Társaság munkaszervezetének felépítését a szervezeti és működési szabályzatnak megfelelően, gyakorolja a vezérigazgató esetében — a kinevezés, munkaviszony megszüntetése kivételével — a munkáltatói jogokat. Az igazgatóság részletes hatáskörét és működésének legfontosabb szabályait a Társaság Alapító által jóváhagyott szervezeti és működési szabályzata tartalmazza. Az igazgatóság üléseinek rendjét és szabályait ügyrendjében maga állapítja meg. B) Az ÁPV Rt. testületi vezető szerve a 9—11 tagból álló igazgatóság. Az elnökét és tagjait három évre az Alapító nevezi ki,

Source: https://magyarkozlony.hu/hivatalos-lapok/4485df2742888efec2d29d7f1c52b9c3c873fd6b/dokumentumok/8390ca40d765d885d526cf4598bacc9a999f91a6/letoltes